Berlingske Tidende, 1760-03-31
Den 25de hujus har Hs. Kongel. Majestæt allernaadigst udgivet en Forordning, hvorved giøres vitterligt: at som de udi Norge oprettede Glas=Fabriquer nu skal være i saadan Stand, at derved ikke alene forfærdiges lige saa gode Glas=Vahre af alle Slags, som de der fra fremmede Stæder kunne forskaffes, men og for billige Priser sælges, saa haver Hs. Majest. til disse Jnden-Rigs med stor Bekostning oprettede Glas=Verkers Understøtning, og paa det samme den fornødne Debit paa Glas kunde forskaffes, allernaadigst funden for got, all fremmed Glasses Jndførsel udi sine Riger Danmark og Norge at forbyde; ligesom Han og allernaadigst byder og befaler: 1) At fra denne Forordnings Publications Dato ey noget fremmed Glas, det være Vindues eller Cass-Glas, Christal=Glas, hvad Sorter en nævnes kan, slebne eller uslebne, fiine eller grove, saavelsom Boutellier, Apoteker=Glas og deslige uden Forskiel, udi Hs. Majests. Riger Danmark og Norge, under hvad Prætext det maatte, maa indføres. 2) Al fremmed Glas, som imod dette Forbud udi bemt. KongeRiger indbringes, skal som Contrebande være confisqveret, og skal Vedkommende foruden de forbrudte Vahre betale lige saa meget i Straf, som de anholdte Glas er værd, og Skipperen, i Fald det maatte befindes, at han er Medvidere om dets Jndbringelse, eller og at han, foruden de paa Toldboden efter Connossementer eller Factura af ham angivne og afleverende Fustager og Pakker, skulle have fremmede Glas=Vahre udi sit Skib, disforuden betale 100 Rdlr. i Straf, eller og at arbeyde i Jern paa næste Fæstning i 6 Uger. 3) De anholdte fremmede Glas=Vahre, tillades ikke udi Landet at forblive, men skal paa vedkommende Tolboder udi Forvaring oplægges, og derfra under god Opsyn til Uden=Rigs Stæder igien udskibes. 4) Forbemeldte Confiscationers Værdie tilligemed de anbefalede Bøder skal saaledes deeles, at en tredie Deel deraf til Tugthuuset i det Stift, hvor Vahrene begrædes, skal betales, og de øvrige to tredie Deele Angiveren tilfalde. 5) Vil Hs. Majest. allernaadigst, at efter den Anstalt, som fra det Kongel. Vestindiske og Guineiske Rente- samt General=Toldkammer vorder føyet, den af vedkommende Glashandlere nu havende fremmed Glas-Beholdning strax eftersees, og at saavel Groshandlerne som andre Kiøbmænd, ufortøvet hos vedkommende Magistrat eller Byefoged angiver hvad Forraad de af hver Sort fremmed Glas maatte have, paa det at en ordentlig Forretning over alt det udi enhver Bye til Forhandling værende fremmed Glas kan vorde forfattet, og til bemeldte Kongel. Kammer indsendt, da de Handlende en vis Tiid til dets Forhandling skal vorde foresat, efter hvilken Tiids Exspiration ikke noget fremmed Glas, af hvad Slags være kan, hos dennem til Forhandling under dets Confiscation og anbefalede Straf maa forefindes. 6) Derimod vil Hs. Majest. allernaadigst, at Jnteressenterne af de i Norge oprettede Glas Fabriqver, ikke alene skal være pligtige udi alle Stifter og de fornemmeste Kiøbstæder, at holde det fornødne Forraad af alle Slags Glas=Vahre, men og ved Trykken til alles Efterretning at bekiendtgiøre, de billige og ikke siden forhøyende Priser, for hvilke samme paa Oplags=Stæderne, skal sælges. 7) Og som under dette Forbud tillige alle Slags Vindues=Glas er begreben, saa skal og Jnteressenterne være forbunden, betimelig deraf, og af alle Sorter, at besørge det behøvende Forraad paa Oplag=Stæderne anskaffet, paa det at Vedkommende af Hs. Majests. Undersaatter, som Vindues Glas til deres Bygninger, eller i andre Tilfælde behøve, samme strax kan erholde.